CELEX: 31994R0163
Language: sl
Date: 1994-01-24 00:00:00
Title: Uredba Sveta (ES) št. 163/94 z dne 24. januarja 1994 o spremembah Uredbe (EGS) št. 386/90 o opravljanju nadzora pri izvozu kmetijskih proizvodov, za katere se dobijo izvozna nadomestila ali drugi zneski

Avis juridique important

|

31994R0163

Official Journal L 024 , 29/01/1994 P. 0002 - 0003 Finnish special edition: Chapter 3 Volume 55 P. 0378  Swedish special edition: Chapter 3 Volume 55 P. 0378 

UREDBA SVETA (ES) št. 163/94z dne 24. januarja 1994o spremembah Uredbe (EGS) št. 386/90 o opravljanju nadzora pri izvozu kmetijskih proizvodov, za katere se dobijo izvozna nadomestila ali drugi zneskiSVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 43 Pogodbe,ob upoštevanju predloga Komisije(1),ob upoštevanju mnenja Evropskega parlamenta(2),ker mora v skladu z Uredbo Sveta (EGS) št. 386/90 z dne 12. februarja 1990 o opravljanju nadzora pri izvozu kmetijskih proizvodov, za katere se dobijo izvozna nadomestila ali drugi zneski(3), Komisija Svetu predstaviti poročilo o napredku pri uporabi Uredbe;ker je iz tega poročila in dodatnega poročila jasno, da bi lahko nezadostna prožnost nekaterih pravil ovirala izboljšanje učinkovitosti pregledov; ker bi lahko analizo tveganja bolje izkoristili, če bi inšpekcijske službe imele več svobode pri izvajanju pregledov;ker je zaradi obveznosti, da vsak carinski urad izpolni stopnjo 5 % na proizvod, teže osredotočiti človeške vire na visoko tvegan izvoz;ker je ob ohranjanju splošne stopnje 5 % možno uvesti nekoliko prožnosti, tako da se inšpekcijskim službam omogoči, da svoje preglede usmerijo na občutljivejše proizvode;ker je za ublažitev nevarnosti zamenjave zlasti pri izvoznih deklaracijah, ki so predložene ali sprejete v državi članici ali v prostorih izvoznika, treba zagotoviti uvedbo minimalne stopnje fizičnih pregledov z jemanjem reprezentativnih vzorcev s strani carinskega urada izstopa;ker je glede na potrebo, da se v Skupnosti zagotovi učinkovita uporaba določb v zvezi s pregledi o izvoznih nadomestilih, in glede na finančno tveganje za sredstva Skupnosti treba sprejeti pravila na ravni Skupnosti,SPREJEL NASLEDNJO UREDBO:Člen 1Uredba (EGS) št. 386/90 se spremeni:1. V člen 2- se vstavi naslednje:(b) fizični pregledi glede zamenjave v skladu s členom 3(a), in- (b) postane (c).2. Člen 3 (2) se nadomesti z naslednjim:2. V skladu s podrobnimi pravili, ki se določijo po postopku iz člena 6, se odstotek iz odstavka 1(b) uporablja:- za carinski urad,- za koledarsko leto in- za proizvodni sektor.Vendar se lahko stopnja 5 % za proizvodni sektor nadomesti s stopnjo 5 % za vse sektorje, če država članica uporabi sistem izbire, temelječ na analizi tveganja, ki se opravi v skladu z merili, določenimi po postopku iz člena 6. V tem primeru je za proizvodni sektor obvezna najnižja stopnja 2 %."3. Vstavi se naslednji člen:"Člen 3aPri izvoznih deklaracijah, ki jih sprejme notranji carinski urad, se lahko najnižja stopnja ali najnižje stopnje fizičnih pregledov glede zamenjave opravijo z jemanjem reprezentativnih vzorcev v vsakem carinskem uradu izstopa iz Skupnosti. Različne najnižje stopnje pregleda se določijo glede na vrsto tveganja v skladu s postopkom iz člena 6.Člen 2Ta uredba začne veljati sedmi dan po objavi v Uradnem listu Evropskih skupnosti.Uporabljati se začne v koledarskem letu, ki sledi letu njene objave.Ta uredba je v celoti zavezujoča in se neposredno uporablja v vseh državah članicah.V Bruslju, 24. januarja 1994Za SvetPredsednikG. MORAITIS1)UL št. C 218, 12. 8. 1993, str. 13.2) Mnenje dano 19. januarja 1994 (še ni objavljeno v Uradnem listu).3) UL št. L 42, 16. 2. 1990, str. 6.